Wanawake wa Afrika
Sudan ni taifa linaloendelea ambalo linakabiliwa na changamoto nyingi hususani ya ukosefu wa usawa wa kijinsia . Freedom House iliipa Sudan nafasi ya chini kabisa kati ya tawala za ukandamizaji katika mwaka 2012. Sudan ya Kusini ilipokea alama ya juu kidogo lakini pia ilikadiriwa kuwa "sio wakamilifu". Katika ripoti ya 2013 ya takwimu ya 2012, Sudan inashika nafasi ya 171 kati ya nchi 186 kwenye Kielezo cha Maendeleo ya Binadamu (HDI). Sudan pia ni mojawapo ya nchi chache sana ambazo hazijatia saini Mkataba wa Kutokomeza Aina Zote za Ubaguzi Dhidi ya Wanawake (CEDAW).Licha ya haya yote, kumekuwa na mabadiliko chanya kuhusiana na usawa wa kijinsia nchini Sudan. Kufikia 2012, wanawake wanajumuisha 24.1% katika Bunge la Kitaifa la Sudan.